Ole Petter Ottersen

Ole Petter Ottersen (født 1955) er en norsk lege og hjerneforsker. Ottersen har siden 1992 vært professor i medisin ved Universitetet i Oslo og var valgt som universitetets rektor i to perioder fra 2009 til 2017. Han ble i 2017 utnevnt til rektor ved Karolinska Institutet i Sverige og tiltrådte stillingen 1. august 2017. Ottersen forsker på hjernens signalmolekyler og vannkanaler, og er en av de mest siterte norske forskerne internasjonalt.

 Karriere 

Ottersen ble utdannet cand.med. ved Universitetet i Oslo i 1980 og ble dr.med. ved samme universitet i 1982. Han var prosektor ved Anatomisk institutt ved Universitetet i Oslo 1982–92, og ble professor samme sted i 1992. Ottersen har undervist medisinske studenter siden 1976.

Ottersen var bestyrer for Anatomisk institutt 1997–1999, prodekanus for forskning ved Det medisinske fakultet 2000–2002 og var leder for Senter for molekylærbiologi og nevrovitenskap fra 2002 til 2009. Ottersen har ledet en av Universitetet i Oslos tverrvitenskapelige satsinger (EMBIO) og et av Forskningsrådets store programmer (FUGE) og har koordinert to prosjekter under EUs rammeprogram. Han har også vært leder for et nordisk senter for fremragende forskning i molekylærbiologi. Han var sjefredaktør for tidsskriftet Neuroscience fra 2006 til 2009.

 Rektor ved Universitetet i Oslo 

I 2009 ble han valgt til rektor ved Universitetet i Oslo sammen med prorektor Inga Bostad for perioden 2009–2013, og tiltrådte 1. august 2009.Professor Ole Petter Ottersen er valgt til ny rektor ved Universitetet i Oslo. UiOs hjemmeside 2. april 2009 (besøkt 1. august 2009) Han ble gjenvalgt for sin andre periode som rektor i 2013 sammen med prorektor Ruth Vatvedt Fjeld; Fjeld trakk seg året etter som følge av uenighet.Trakk seg som prorektor – reagerer på UiOs versjon, Uniforum Ottersen ble styremedlem ved Oslo universitetssykehus i 2011 og styreleder i Universitets- og høgskolerådet i 2013.Ole Petter Ottersen ny leder av UHR  24.05.2013 Han deltok på Bilderberg-konferansen i 2011.http://publicintelligence.net/2011-bilderberg-meeting-participant-list/

 Rektor ved Karolinska insitutet 

I 2017 ble han foreslått av styret ved Karolinska Institutet i Sverige som instituttets nye rektor Ole Petter Ottersen föreslås bli ny rektor för Karolinska Institutet, Karolinska Institutet og 27. april 2017 ble han formelt utnevnt av den svenske regjeringen til rektor for perioden fra 1. august 2017 til 28. februar 2022.

Faglig arbeid

Han har publisert over 500 vitenskapelige artikler om cellebiologi og nevroanatomi, med vekt på signaloverføring og synaptisk transmisjon.Antall registrerte tidsskriftartikler på vitenskapelig nivå 1 og 2 i Cristin Ifølge Google Scholar er Ottersen sitert over 45000 ganger i vitenskapelig litteraturOle Petter Ottersens mest siterte artikler ifølge siteringsbasen Google Scholar(15.09.2021) og han er en av Norges mest siterte forskere internasjonalt.«Oslo-forskere topper internasjonal sitatliste». NTB. 16. januar 2001.

Ottersen ledet The Lancet–UiO-kommisjonen om global helse, som resulterte i rapporten The political origins of health inequity: prospects for change.The political origins of health inequity: prospects for change 

 Utmerkelser 
Anders Jahres medisinske pris for yngre forskere, 1990
Medlem av Det Norske Videnskaps-Akademi, 1993
Universitetet i Oslos forskningspris, 1994Vinnere av Universitetet i Oslos forskningspris
Medlem av Leopoldina, 1999Ole Petter Ottersen , Vetenskapsakademien Leopoldina
Lundbecks nordiske forskningspris (2005, delt med Jon Storm-Mathisen)
Medlem av Det Kongelige Norske Videnskabers Selskab, 2006
Anders Jahres store medisinske pris, 2008
 Æresdoktor ved Östra Finlands universitet 2010 for sin forskning innenfor molekylær nevrovitenskap etter forslag fra A. I. Virtanen Institute for Molecular Sciences.
Æresdoktor ved École normale supérieure de Lyon, 2015
Medlemm av Academia Europaea, 2017https://www.ae-info.org/ae/Member/Ottersen_Ole_Petter

 Referanser 
uio.no Tidligere vinnere av Anders Jahres medisinske priser

 Eksterne lenker  


  Ole Petter Ottersen profil hos Universitetet i Oslo
  Ole Petter Ottersen sin blogg

Kategori:Norske medisinprofessorer
Kategori:Norske nevrovitenskapsforskere
Kategori:Professorer ved Universitetet i Oslo
Kategori:Rektorer ved Universitetet i Oslo
Kategori:Medlemmer av Det Kongelige Norske Videnskabers Selskab
Kategori:Medlemmer av Det Norske Videnskaps-Akademi
Kategori:Medlemmer av Academia Europaea